By the Lighthouse Vogar Islàndia - Ofertes d'hotels amb els MILLORS DESCOMPTES EN LÍNIA Atenció al Client\nBy the LighthouseNarfakot, Reykjanes Penensula, Vogar, Vogar, Islàndia, 190 - Veure al mapaExcepcional9,5Basada en42comentarisBy the LighthouseVeure més fotos"Clean and spacious house. Strongly recommend to live this ho..."YiChinaplatjaVeure més fotosVeure totes les 50 fotosExcel·lent ubicació 9,4Veure al mapa9,4UbicacióParticularitats que li encantaranplatja privadaWi-Fi gratuït en totes les habitacionsbalcó/terrassaaparcament de cotxesinstal.lacions de barbacoa\nVeure les fotosEstudi Familiar (Family Studio)65 m21 llit individual i 1 llit ...Fixa les dates per veure preus\nSobre l'allotjamentDescripcióTant si es tracta d'un viatge de plaer com si és de negocis, By the Lighthouse és una elecció d'allotjament magnífica quan visiten Vogar. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix By the Lighthouse asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, instal.lacions de barbacoa. L'ambient de By the Lighthouse es reflexa en cada habitació. calefacció, aparell de televisió LCD/pantalla de plasma, reproductor de DVD/CD, nevera, articles de tocador són només algunes de les comoditats a la vostra disposició. L'hotel ofereix instal.lacions fantàstiques, incloses platja privada, camp de golf (a 3 km), pesca, per ajudar-vos a relaxar després d'un carregat dia a la ciutat. By the Lighthouse és la vostra destinació si buscau allotjament de qualitat a Vogar.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sepescaplatja privada Àpats, begudes i refrigeriinstal.lacions de barbacoa Serveis i comoditatszona de fumadors Esports de terracamp de golf (a 3 km) Per als nenshabitació familiar Accéss'admeten animals de companyia Disponible a totes les habitacionsaparell de televisióempolles d'aigua de cortesiasala d'estararticles de tocadorestris de cuinatelevisió de pantalla planaassecador de cabellneveraTV satèl•lit/cablebalcó/terrassaplat de dutxa calefaccióreproductor de DVD/CD Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el By the Lighthouse de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Vogar


L’alumnat podrà conéixer, hui, 17 de juliol, la nota de la prova d’accés a la universitat 2020\nJa es coneixen les notes de selectivitat de València 2020. Hui, 17 de juliol, l’alumnat podrà consultar el resultat dels exàmens i, en cas que fora necessari, sol·licitar la revisió dels mateixos els dies 18, 20 i 21 de juliol. Després d’aquest tràmit, es publicaran les notes definitives de la PAU (Prova d’Accés a la Universitat) 2020 el pròxim 24 de juliol.\nOn veure les notes de selectivitat? A la pàgina web de la Conselleria d’Universitats. D’aquesta manera, al Portal de l’Alumne, la persona interessada haurà d’accedir amb el seu usuari i contrasenya per a consultar els resultats. A través d’aquesta mateixa web, també es podrà sol·licitar la revisió d’exàmens.\nLa segona convocatòria de la PAU 2020 a la Comunitat Valenciana serà el 8, 9 i 10 de setembre. Així, el 16 d’eixe mateix mes es coneixeran els resultats; el 17, 18 i 21 es procedirà a la revisió d’exàmens; i, finalment, el 22 de setembre es publicaran les notes definitives.\nNotes Selectivitat 2020 a València, Alacant i Castelló\nA València Extra, et facilitem la consulta de les notes de la PAU 2020 de la Comunitat Valenciana. Tan sols hauràs de punxar en el següent enllaç per a veure les teues notes de la Selectivitat 2020.


Pel·lícules 2017 | FESTIVAL PROTESTA\n*Estrena a Catalunya i a l’Estat espanyol\nCentrada en la venda il·legal de l’obra del grafiter Banksi, el documental examina el conflicte filosòfic entre l’art al carrer i els beneficis que comporta.\nA l’agost de 2005, l’huracà Katrina va arrasar Nova Orleans. Les autoritats dels EUA van respondre al desastre amb incentius massius per a empresaris, destinats a ajudar a reactivar la ciutat. El documental resumeix els resultats d’aquests esforços, que han estat en gran mesura ineficaços. L’antiga capital del jazz està perdent el seu esperit i està expulsant els habitants de tota la vida. El que a primera vista pot semblar un nou començament reeixit és, de fet, un profund abisme social, econòmic i racial entre els habitants.\nUn petit poble búlgar situat a la frontera amb Turquia ha estat resistint als invasors estrangers des dels temps dels imperis romà i otomà. Ara, l’electorat de 38 búlgars decideix el futur d’Europa. El carter, Ivan, té una nova visió política. Decideix adreçar-se a l’alcalde per donar vida al poble moribund acollint els refugiats. Els opositors volen tancar els ulls o tancar la frontera i tornar a introduir el comunisme. Ocupat en la campanya mentre lliura el correu, l’Ivan aviat s’adona que les bones intencions no són suficients, fins i tot les coses més petites són importants.\nUn grup d’infants afganesos de la tribu Kuchi desenterren velles mines soviètiques i venen els explosius als nens que treballen en una mina de lapislàtzuli. Mentre somien en el moment que les tropes nord-americanes es retiraran de les seves terres, un altre grup de nens manté un estricte control sobre les caravanes de contraban de les pedres precioses blaves a través de les àrides muntanyes del Pamir.\nUn documental demolidor sobre el racisme i la violència contra la comunitat afroamericana dels Estats Units. La narració fa un recorregut històric de la brutalitat que els afroamericans han patit en tots els àmbits de la vida. La combinació d’imatges documentals i fotografies posa de relleu una situació que encara avui no s’ha solucionat.\nLA VIDA D´EN CARBASSÓ\nDesprés de la sobtada mort de la seva mare, en Carbassó, amb nou anys, es fa amic d´un policia que l´acompanya a la seva nova llar d´acollida. Una aposta diferent, valenta, pedagògica i extraordinàriament creativa que s´ha convertit en la pel·lícula d´animació més guardonada de l´any, amb premis a Annecy, Angulema, San Sebastián i nominada als Oscar com a millor pel·lícula d’animació.\nla vida den carbasso\nEl punt més meridional d’Itàlia s’ha convertit des dels anys 90 en un important centre de desembarcament d’immigrants. En aquests vint anys han mort més de quinze mil persones, ofegades a les seves costes mentre intentaven arribar a Europa. Gianfranco Rosi dirigeix aquest documental centrat en el drama dels refugiats que arriben a l’illa siciliana de Lampedusa, tota una metàfora dels somnis, esperances i desgràcies de milers d’emigrants.\nUna pel·lícula que ens mostra la situació atípica del moviment brasiler dels sense sostre i els refugiats que ocupen un edifici abandonat al centre de Sao Paulo. La tensió diària provocada per l’amenaça de desnonament revela els drames, les alegries i els diversos punts de vista dels ocupes.\nDocumental sobre l’obra de l’artista brasiler Vik Muniz, centrat en una instal·lació al Jardim Gramacho, un dels abocadors d’escombraries més grans del món, a la ciutat de Rio de Janeiro.\nTres artistes del món àrab marginades pel patriarcat, sufocades per la censura i dividides per fronteres difícils de traspassar es troben a Barcelona, on les seves vides i el seu art s’entrellacen en la lluita per ser escoltades.\nBorders & Promises Poster\nQuè veiem quan pensem en la fam, a morir-se de fam? A qui veiem? On són? Què fan? Un recorregut interactiu per poder entendre la tragèdia humana més gran del nostre temps. Un mosaic d’imatges incomplet, ple d’absències i mancat de responsables, creat a força d’estereotips i informació esbiaixada.


El Registre de Comerç suma 176 nous establiments en el segon trimestre\nEl balanç ha estat de 329 inscripcions de negocis i 153 baixes\nDistribució dels nous establiments registrats al segon trimestre\nActualitzada 29/07/2021 a les 11:50\nEl nombre d'establiments inscrits al Registre de Comerç i Indústria ha augmentat un 1,7% en el segon trimestre de l'any amb 176 negocis més que eleven a 10.272 el total, segons les dades publicades per Estadística aquest matí. El balanç positiu deriva de l'alta de 329 nous establiments i la baixa de 153 empreses entre l'abril i el juny.\nEls sectors que més negocis nous sumen són les activitats professionals, científiques i tècniques, que creix un 4,7% 81 establiments nets, el d'informació i comunicacions, amb un alça del 7,8% amb 44 establiments) i la construcció que té 22 negocis més, un 2,5% d'increment.\nEstadística remarca que en comparació amb l'evolució del primer trimestre de l'any s'acceleren les inscripcions de negocis, que havien estat 266 llavors el que suposa una variació positiva del 23,7%, en el segon trimestre del 2021. Les baixes també han estat més en els últims tres mesos analitzats, amb 153 establiments davant els 113 de principi d'any, el que suposa un alça del 35,4%.\nEl recull indica que la inscripció de negocis puja un 6% respecte al segon trimestre del 2020 amb 580 establiments més que fa un any. I la majoria d'empreses del país es concentren en tres activitats, que acumulen el 56,9% del registre. El sector de comerç a l'engròs i al detall, reparació de vehicles de motor i motocicletes representa el 29,2% del total amb 2.995 negocis, 19 més que el primer trimestre d'enguany. En segon lloc figuren les activitats professionals, científiques i tècniques que sumen 1.822 establiments, el 17,7% del total, amb 81 inscrits més en el balanç del juny. I finalment l'hostaleria té 1.029 establiments actius, el 10% del global, i 7 negocis menys que en el primer trimestre del 2021. Estadística precisa que aquest és el sector que va registrar una variació negativa més destacada per la diferència entre altes i baixes.


Desembre | 2011 | Btt Joan Rutes des de Santa Susanna\nHortsavinya – Miralles\nPosted on 30 Desembre, 2011\tby Usuari\n30 de Desembre – 33 km – 2 hores i 35 minuts. La ruta: La darrera sortida de l’any ha estat per fer un popurri de camins que m’agraden i algun d’ells feia temps que no hi passava. La primera … Continua llegint →\nSanta Susanna – Sant Cebrià de Vallalta\nPosted on 24 Desembre, 2011\tby Usuari\n24 de Desembre – 34 km – 2 hores i 25 minuts. La ruta: Ruta que ens porta a Sant Cebrià de Vallalta. L’anada per 4 camins, Can Pallofa, Plaça Sant Andreu i baixem per les torrenteres fins a Sant … Continua llegint →\n17 de Desembre – 41 km – 3 hores. La ruta: Avui toca l’antiga Mina d’or de Can Ferrer, encara que es coneixia per aquest nom, era una mina de coure, que junt amb el volcà de Sant Corneli i … Continua llegint →\nFins al pont de ferro de Valmanya.\nPosted on 15 Desembre, 2011\tby Usuari\n15 de Desembre – 21 km – 1 hora i mitja. La ruta: Sortida sense rumb per estirar les cames. Pujada per la riera de Santa Susanna, i baixada i pujada per dos corriols fins al pont de ferro. Enllaç … Continua llegint →\n8 de Desembre – 36 km – 3 hores. La ruta: L’objectiu d’avui fer una volta per la Vall d’olzinelles, la zona del Montnegre més propera a Vallgorguina i Sant Celoni, formada per la part més baixa del torrent del … Continua llegint →\nSanta Susanna – Ermita de Santa Bàrbara i Castell de Sant Joan.\nPosted on 5 Desembre, 2011\tby Usuari\n5 de Desembre – 44 km – 2 hores i 50 minuts. La ruta: Segona entrega del binomi ermita i castell. Avui a prop l’ermita de Santa Bàrbara i el Castell de Sant Joan de Blanes. Sortida pujant per la … Continua llegint →


Foment proposa un nou pla d’inversió per a Rodalies | betevé Web\n"No s'han de fer nous plans de Rodalies, sinó que s'han de complir els compromisos ja adquirits, aquest és el tema de fons. Nosaltres hi volem parlar, evidentment, però volem parlar amb el ministre De la Serna per com fem el traspàs dels trens, de les vies, de les catenàries i de les estacions."\nAlex Rufí dimecres 23 de novembre, 2016 , 21.23\nFoment proposa un nou pla d’inversió per a Rodalies\nEl ministre de Foment, Íñigo de la Serna, ha anunciat aquest dimecres al Congrés que està treballant en un nou pla d'inversió per a Rodalies de Catalunya. Espera poder-lo plantejar i acordar properament amb el conseller de Territori i Sostenibilitat, Josep Rull, amb qui s'ha de reunir en els propers dies. Des de la Generalitat estan oberts a parlar-ne però consideren que "no s'han de fer nous plans sinó complir els compromisos ja adquirits".\nEl nou titular de Foment ha assegurat que les infraestructures a Catalunya són "una prioritat" per a l'executiu espanyol, especialment els ferrocarrils. Segons les dades que ha exposat al Congrés, el Govern espanyol ha destinat 11.200 milions d'euros a infraestructures al principat des de l'any 2012. Tot i això, reconeix que en Rodalies "hi ha marge de millora" i que "cal fer-hi una inversió important", una inversió que s'ha compromès a impulsar durant aquesta legislatura.\nPel conseller de Territori i Sostenibilitat, Josep Rull, l'anunci del ministre no aborda "el tema de fons". Rull assegura que vol parlar amb De la Serna, però ho vol fer sobre "com fem el traspàs dels trens, de les vies, de les catenàries i de les estacions". El conseller també reclama que, abans de fer nous plans, "es compleixin els compromisos ja adquirits".\nDepartament de Territori i SostenibilitatMinisteri de FomentRodalies\nLa PTP demana ajornar el tren llançadora a l’aeroport i millorar abans Rodalies


ORDRE EXI/56/2020, d'11 de maig, per la qual s'aproven les bases reguladores específiques per al suport a infraestructures i equipaments de les comunitats catalanes a l'exterior amb seu de propietat, lloguer o altres tipus de tinença de la seu. - DOGC. Diari Oficial de la Generalitat de Catalunya - Legislació - VLEX 844535253\nORDRE EXI/56/2020, d'11 de maig, per la qual s'aproven les bases reguladores específiques per al suport a infraestructures i equipaments de les comunitats catalanes a l'exterior amb seu de propietat, lloguer o altres tipus de tinença de la seu.\nL'Estatut d'autonomia de Catalunya estableix a l'article 13 que la Generalitat ha de fomentar els vincles socials, econòmics i culturals amb les comunitats catalanes a l'exterior i ha de prestar a aquestes comunitats l'assistència necessària.\nEl Departament d'Acció Exterior, Relacions Institucionals i Transparència, a través de la Secretaria d'Acció Exterior i de la Unió Europea, impulsa les polítiques públiques de la Generalitat de Catalunya de suport a la tasca de projecció exterior que fan les comunitats catalanes a l'exterior avui dia i de reconeixement al paper que han dut a terme en determinades etapes de la història.\nLa Secretaria d'Acció Exterior i de la Unió Europea té atribuïda la competència de suport a les comunitats catalanes a l'exterior tal com disposa l'article 21.1.h del Decret 83/2019, de 24 d'abril, de reestructuració del Departament d'Acció Exterior, Relacions Institucionals i Transparència.\nD'acord amb el que estableix l'article 20.2 de la Llei 8/2017, de 15 de juny, de la comunitat catalana a l'exterior, els casals catalans han de tenir accés als ajuts i les subvencions per al compliment dels objectius de la Llei, d'acord amb la legislació aplicable.\nLa normativa aplicable a l'àmbit subvencional està regulada al capítol IX del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions, i l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.\nAquestes bases també es regulen per les bases reguladores generals aprovades mitjançant l'Ordre per la qual s'aproven les bases reguladores generals del procediment per a la concessió de subvencions per a les comunitats catalanes a l'exterior.\nA proposta de la Secretaria d'Acció Exterior i de la Unió Europea, i en exercici de les facultats que m'atribueix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,\nAprovar les bases reguladores específiques per al suport a infraestructures i equipaments de les comunitats catalanes a l'exterior amb seu de propietat, lloguer o altres tipus de tinença de la seu.\nBases reguladores específiques per al suport a infraestructures i equipaments de les comunitats catalanes a l'exterior amb seu de propietat, lloguer o altres tipus de tinença de la seu.\n1.1 Són objecte d'aquesta línia de subvenció les despeses que de forma inequívoca responguin a la inversió en infraestructures i a l'adquisició d'equipaments o mobiliari de les comunitats catalanes a l'exterior legalment reconegudes amb seu física de propietat, lloguer, o altres tipus de tinença, i resultin estrictament necessàries i es realitzin en el termini i les condicions que determinen aquestes bases reguladores. En cap cas, el cost dels béns o serveis subvencionats no pot superar el seu...


El ‘No Surrender Festival’ reunirà aquest diumenge a Vilanova de Bellpuig una trentena de joves músics a la primera edició del ‘No Surrender Kids’ – Mollerussa Televisió\nEl ‘No Surrender Festival’ reunirà aquest diumenge a Vilanova de Bellpuig una trentena de joves músics a la primera edició del ‘No Surrender Kids’\n8, juny, 2018\nLa segona edició del ‘No Surrender Festival’, el festival d’homenatge a Bruce Springsteen comença a escalfar motors aquest proper diumenge amb un esdeveniment dedicat especialment als joves, de fins a 15 anys, el ‘No Surrender Kids’. El ‘No Surrender Kids’ tindrà lloc a la pista de tenis de Vilanova de Bellpuig (Pla d’Urgell) i consistirà en un assaig de la cançó ‘Badlands’ de Bruce Springsteen sota la direcció del músic lleidatà Antoni Tolmos, director artístic del festival. De moment ja hi ha una trentena de joves músics inscrits per a aquest esdeveniment, que tindrà lloc de 10.00 a 13.00 hores.\nAquesta és una de les principals novetats de la segona edició del festival, que acaba de vendre entrades als EUA i Àustria. Enguany també s’ha reservat l’espai de la casa rural l’Era de Cal Falillo de Vilanova de Bellpuig a Bruce Springsteen, convidat d’honor sempre al ‘No Surrender Festival’. Springsteen ‘disposarà’ d’un tractor de la marca John Deere com a vehicle oficial per moure’s per la localitat del Pla d’Urgell.\nEl ‘No Surrender Festival’ oferirà aquest any també com a novetat un abonament pels dos dies del festival (divendres 29 i dissabte 30) per només 20 €. Els tiquets individuals costaran 12€ per la jornada de divendres i 15€ per la de dissabte. Per adquirir les entrades i realitzar la inscripció cal entrar a: www.nosurrenderfestival.com\nEn aquesta ocasió, el festival potencia el seu vessant internacional, però a la vegada aposta pel quilòmetre zero. L’impulsor i organitzador del festival i propietari del bar L’Estoneta Sala Boss, Josep Maria Pons, destaca “la importància de l’element de proximitat, ja que durant el festival treballarem exclusivament amb empreses lleidatanes per a l’organització”. Així mateix, el càtering del ‘No Surrender Festival’ estarà elaborat amb productes totalment ecològics i de quilòmetre zero.


Cullera rep 400.000 euros de la UE per a explotar zones naturals com a espais esportius – RiberaTV\nCullera rep 400.000 euros de la UE per a explotar zones naturals com a espais esportius\nL’ajuntament participarà en el programa Erasmus + amb ciutats i entitats de Croàcia, Itàlia, Bulgària i Letònia o la Universitat de València\nCULLERA. 04-10-16. El govern de Cullera cercava finançament europeu per a dur a terme les seues iniciatives i acaba de rebre la primera bona notícia. La Unió Europea ha concedit prop de 400.000 euros a l’ajuntament per al desenvolupament del projecte «Sprinter», un programa amb el qual es pretén explorar la possibilitat d’explotar espais naturals per a la pràctica d’activitats esportives i la consegüent creació de llocs de treball.\nCullera presentà fa uns mesos esta proposta i la Unió ha considerat que reunix els requisits exigits per a finançar-la. La localitat de la Ribera Baixa participarà com a líder del projecte i anirà de la mà de diversos socis. Concretament, ho farà amb la localitat croata de Dubrovnik; el municipi de Ponza (Itàlia); l’European Center for Innovation, Education, Science and Culture (Bulgària); dos instituts i una entitat de Letònia i, finalment, la Universitat de València.\nSprinter es marca entre els seus objectius l’impuls de la dimensió econòmica de la pràctica esportiva i es planteja la possibilitat de promoure la creació de noves empreses en el camp dels esports a l’aire lliure en àrees naturals.\nD’esta forma, s’impulsaran noves polítiques d’inserció laboral aprofitant els espais naturals, que en l’actualitat no s’exploten econòmicament de forma íntegra. Cal assenyalar que aproximadament el 2 % del PIB mundial el genera el sector de l’esport. Malgrat la seua importància econòmica global i del pes dels grans esdeveniments vinculats al mateix, la immensa majoria de les activitats esportives tenen lloc en estructures sense ànim de lucre.\nL’Sprinter també advoca per la inclusió i cerca facilitar la pràctica esportiva amb activitats variades per a diferents grups d’edat i amb diferents habilitats, sense excloure ningú per raó de la seua condició física i mental i de les seues possibilitats econòmiques.\nLa Unió Europea finançarà el 80 % de la iniciativa i la resta correspondrà a les entitats participants. L’alcalde de Cullera, Jordi Mayor, ha destacat que les gestions del govern local per a aconseguir fons europeus «han començat a donar els seus fruits» i ha assegurat que l’ajuntament «intensificarà» la seua línia de treball de cerca de finançament exterior per a esquivar les dificultats que l’actual pla d’ajust econòmic de l’ajuntament imposa a l’hora de realitzar inversions.


VOL – Clase bcn\nVOL és una sala de concerts del barri del Poblenou de Barcelona. Hereva de la mítica BeGood i lluny de voler ser considerada una sala d’oci nocturn, la nova direcció artística aposta per una proposta heterogènia i fora dels circuits comercials. L’eclecticisme de la programació i la necessitat de comunicar-se de manera autònoma són la base sobre la que hem creat la seva identitat.\nVOL és un nom curt, memorable i fàcil de pronunciar en qualsevol idioma. La seva polisèmia aporta una lliure interpretació del seu significat: remet a una controladora de so o un amplificador (volum), a l’acció de voler aconseguir alguna cosa o fins i tot al fet de volar, d’experimentar la música en un nivell superior. El logotip, senzill i contundent, està dissenyat per a esdevenir un element icònic que funcioni de manera independent, com un adhesiu, en una capa per sobre del llenguatge visual.\nPòster de concert(2/5)\nPòster per a la sala VOL(3/5)\nDisplay a l'interior de la sala(5/5)\nLa retícula tipogràfica i l’ús d’un sol pes presenten la informació de manera accessible i generen un codi racional, per sobre del qual se superposen imatges. El virat de les fotografies afegeix una capa enigmàtica a una proposta artística que resulta atractiva per la possibilitat de descobrir nova música, més que per consolidar noms ja coneguts.\nUn sistema cromàtic aleatori genera un codi contemporani que emfatitza l’eclecticisme de la proposta cultural. La informació, endreçada de manera clara i racional en un sistema modular, facilita la usabilitat i remet al sistema gràfic de la comunicació. Veure web.\nS’ha implementat un sistema gràfic que permet fer reconeixible les publicacions dins el feed mitjançant barres de color i tipografia, però que dins la retícula del perfil respecten la imatge de l’artista en qüestió.


Els processos en l'aprenentatge - Escola Concepcionistes de Barcelona\nEls processos en l’aprenentatge\nSegur que esteu d’acord amb nosaltres quan diem que APRENDRE és molt important i és el que cal que els vostres fills/es facin. Doncs sí, APRENDRE és molt important, però avui en dia hem de parlar també de l’APRENDRE A APRENDRE. Ensenyar als nostres alumnes continguts, conceptes, valors, objectius curriculars i a més a més ensenyar-los a APRENDRE, és el més gratificant de tot. Veure com els nois i noies creixen, evolucionen, aprenen i, sobretot, veure que ells mateixos pensen i reflexionen sobre el seu procés d’aprenentatge i que són capaços d’autoavaluar-se és el més gratificant de tot.\nVivim en una època de canvis constants en la nostra societat on hi ha un “motor”, la tecnologia. A les escoles també hi ha aquest canvi constant, dins i fora de les aules. Els canvis metodològics són presents i ho han de ser. Tenim la sort de presentar-vos un vídeo realitzat per la Valeria Rodríguez i la Valeria Cabrera del 2n de l’ESO A, on ens expliquen en què consisteixen els mapes conceptuals o mentals i quins beneficis tenen el seu ús dins la classe. Gràcies Valeria’s per la lliçó. Gràcies per fer possible que la nostra tasca sigui gratificant.\n4 juny 2018|Secundària|


Política de privacitat - Ferplast\nIdentitat: PLASTICOS FERPLAST, SL (també el prestador)\nAdreça postal: C/ Valls, 69 (Pol. Ind. Siglo XX), 08223 TERRASSA, (Barcelona)\nCorreu electrònic: info@plasticosferplast.com\nPLASTICOS FERPLAST, SL, com a responsable del Lloc web, de conformitat amb el que disposa el Reglament (UE) 2016/679 de 27 d’abril de 2016 (RGPD) relatiu a la protecció de les persones físiques quant al tractament de dades personals i a la lliure circulació d’aquestes dades i altra normativa vigent en matèria de protecció de dades personals, i per la Llei 34/2002, d’11 de juliol, de Serveis de la Societat de la Informació i del Comerç Electrònic (LSSICE), li informa que té implementades les mesures de seguretat necessàries, d’índole tècnica i organitzatives, per garantir i protegir la confidencialitat, integritat i disponibilitat de les dades introduïdes.\nPot revocar a qualsevol moment el seu consentiment remetent un escrit amb l’assumpte “Baixa” a info@plasticosferplast.com\nD’acord amb la LSSICE, PLASTICOS FERPLAST, SL no realitza pràctiques de SPAM, per tant, no envia correus comercials per e-mail que no hagin estat prèviament sol·licitats o autoritzats per l’Usuari. En conseqüència, en totes les comunicacions que rebrà del prestador, l’usuari té la possibilitat de cancel·lar el seu consentiment exprés per rebre les nostres comunicacions. No tractarem les seves dades personals per a cap altra finalitat de les descrites salvo per obligació legal o requeriment judicial.\nQualsevol comunicació remesa quedarà incorporada als sistemes d’informació de PLASTICOS FERPLAST, SL En acceptar les presents condicions, termes i polítiques, l’Usuari consent expressament al fet que PLASTICOS FERPLAST, SL realitzi les següents activitats i/o accions, tret que l’Usuari indiqui el contrari:\nEn cas que l’Usuari hagi consentit expressament a l’enviament de comunicacions comercials per via electrònica mitjançant la subscripció de la NEWSLETTER, l’enviament d’aquestes comunicacions per mitjans electrònics informant als Usuaris de les activitats, serveis, promocions, publicitat, notícies, ofertes i altra informació sobre els serveis i productes de PLASTICOS FERPLAST, SL iguals o similars als quals van anar inicialment objecte de contractació o d’interès per l’Usuari.\nPLASTICOS FERPLAST, SL no duu a terme cap cessió o comunicació de dades tret que existeixi necessitat raonable per complir amb un procediment judicial, obligació legal o prèvia obtenció del consentiment de l’usuari.\nPLASTICOS FERPLAST, SL no cedirà les dades recollides a tercers tret que existeixi necessitat raonable per complir amb un procediment judicial, obligació legal o prèvia obtenció del consentiment de l’usuari. La informació que vostè ens proporcioni tant a través d’aquest lloc web com a través de l’aplicació serà allotjada en els servidors situats a la seu social de la companyia.\nCom a usuari-interessat, pot sol·licitar l’exercici dels següents drets davant PLASTICOS FERPLAST, SL presentant un escrit a l’adreça postal de l’encapçalament o enviant un correu electrònic a info@plasticosferplast.com, indicant com a Assumpte: “PROTECCIO DE DADES: DRETS AFECTATS”, i adjuntant fotocòpia del seu DNI o qualsevol mitjà anàleg en dret, tal com indica la llei.\nLa negativa a subministrar les dades obligatòries suposarà la impossibilitat d’atendre la concreta sol·licitud que es tracti. Vostè manifesta que la informació i les dades que ens facilita són exactes, actuals i veraces. Li preguem que en cas de modificació, comuniqui immediatament la mateixa a fi que la informació en tractament estigui a tot moment actualitzada i no contingui errors. Si contracta el servei/compra el producte mitjançant la nostra pàgina web www.plasticosferplast.com li sol·licitarem que ens proporcioni informació sobre vostè, inclosos el seu nom, dades de contacte i informació sobre una targeta de crèdit o de dèbit.\nA través d’aquesta Política de Privacitat li informem que les fotografies que estiguin penjades a la web són propietat de PLASTICOS FERPLAST, SL, incloent les dels menors, en les quals, per a l’obtenció d’aquestes, s’ha obtingut el consentiment previ dels pares, tutors o representants legals mitjançant la signatura dels formularis realitzats a aquest efecte pels centres en els quals els menors formen part. No obstant això, els pares, tutors o representants dels menors, com a titulars de l’exercici dels drets d’aquests, i sempre previ requeriment formal per escrit, poden indicar la negativa a l’ús de la imatge del menor; en aquest cas, la imatge es mostrarà #pixelat.\nLi informem que PLASTICOS FERPLAST, SL pot tenir presència en xarxes socials. El tractament de les dades que es dugui a terme de les persones que es facin seguidores a les xarxes socials (i/o realitzin qualsevol vincle o acció de connexió a través de les xarxes socials) de les pàgines oficials de PLASTICOS FERPLAST, SL es regirà per aquest apartat, així com per aquelles condicions d’ús, polítiques de privacitat i normatives d’accés que pertanyin a la xarxa social que procedeixi en cada cas i acceptades prèviament per l’usuari.\nPLASTICOS FERPLAST, SL tractarà les seves dades amb les finalitats d’administrar correctament la seva presència a la xarxa social, informant-li d’activitats, productes o serveis del prestador, així com per a qualsevol altra finalitat que les normatives de les Xarxes Socials permetin. Queda prohibida la publicació de continguts:\nQue atemptin contra els drets fonamentals de les persones, faltin a la cortesia a la xarxa, molestin o puguin generar opinions negatives en els nostres usuaris o tercers i en general qualssevol siguin els continguts que PLASTICOS FERPLAST, SL consideri inadequats.\nAixí mateix, PLASTICOS FERPLAST, SL es reserva la potestat de retirar, sense previ avís del lloc web o de la xarxa social corporativa aquells continguts que es considerin inadequats.\nLes comunicacions remeses a través de les xarxes socials seran incorporades a un arxiu propietat de PLASTICOS FERPLAST, SL, podent-li enviar informació del seu interès.\nEn tot cas, si Vè. remet informació personal a través de la xarxa social, PLASTICOS FERPLAST, SL quedarà exempt de responsabilitat en relació a les mesures de seguretat aplicables a la present plataforma, devent l’usuari en cas de voler conèixer-les, consultar les corresponents condicions particulars de la xarxa en qüestió.\nEn el cas que l’usuari se subscrigui al blog, li informem que les dades aportades seran tractats per gestionar la seva subscripció al blog informatiu amb avís d’actualització i que es conservaran mentre hi hagi un interès mutu per mantenir la fi del tractament. Quan ja no sigui necessari per a tal fi, se suprimiran amb mesures de seguretat adequades per garantir la destrucció total dels mateixos. No es comunicaran les dades a tercers, excepte obligació legal.\nEn el cas que l’usuari vulgui participar en els fòrums de la web, li informem que les dades aportades seran tractats per regular la participació en el mateix. Qualsevol registre o transmissió de dades personals que l’usuari d’aquest fòrum faciliti suposa el coneixement i acceptació inequívoca de l’Avís Legal i la Política de Privacitat exposats a la pàgina web. Les dades es conservaran mentre hi hagi un interès mutu per mantenir la fi del tractament i quan ja no sigui necessari per a tal fi, se suprimiran amb mesures de seguretat adequades per garantir la destrucció total dels mateixos. Les publicacions es mostraran públicament als usuaris del fòrum online.\nEn el cas que l’usuari vulgui publicar la seva opinió a la web, li informem que les dades aportades seran tractats seran per atendre els suggeriments proposats, experiències o opinions respecte dels productes i/o serveis per ser publicades a la pàgina web i així poder ajudar a altres usuaris. Les dades es conservaran mentre hi hagi un interès mutu per mantenir la fi del tractament i quan ja no sigui necessari per a tal fi, se suprimiran amb mesures de seguretat adequades per garantir la destrucció total dels mateixos. Els testimonis es publicaran a la nostra pàgina web. L’única dada personal que es publicarà del testimoni serà el seu nom.\nPLASTICOS FERPLAST, SL es reserva el dret a modificar la present política per adaptar-la a novetats legislatives o jurisprudencials.\nAmb caràcter general les relacions entre PLASTICOS FERPLAST, SL amb els Usuaris dels seus serveis telemàtics, presents en aquesta Web, estan sotmesos a la legislació i jurisdicció espanyola a la qual se sotmeten expressament les parts, essent competents per la resolució de tots els conflictes derivats o relacionats amb el seu ús els Jutjats i Tribunals de Barcelona.


Un informe diu que Mauricio Casals hauria pagat 275.000 euros a Villarejo per espiar - El triangle\nUn informe diu que Mauricio Casals hauria pagat 275.000 euros a Villarejo per espiar\nEl president de La Razón i membre del Consell d’Administració d’Atresmedia està citat a declarar com a imputat a l’Audiència Nacional\nEl president de La Razón i membre del Consell d’Administració d’Atresmedia (Grup Planeta), Mauricio Casals, ha estat citat a declarar com a imputat el dilluns vinent a l’Audiència Nacional per haver presumptament encarregat a l’excomissari Villarejo espiar als empresaris de telecomunicacions i fundadors del grup Zed, Ignacio i Javier Pérez Dolset.\nAl sumari, al qual ha tingut accés el diari digital Vozpópuli, hi ha diversos documents, entre els que destaca un informe preliminar amb un estudi econòmic, en el qual es detalla una estratègia a seguir i el cost que suposarà pel client que pagui pels seus serveis. Segons aquest rotatiu digital, aquest document estava valorat en 9.000 euros i una primera fase de treballs costava 275.000 euros, que s’havien de pagar en un termini de cinc dies.\nTambé es calcula el cost de pagar honoraris durant 60 dies, fer vigilàncies… Plantejava una possibilitat d’èxit del 85%.\nEn aquest cas, el que s’investiga és l’espionatge que va fer presumptament Villarejo l’any 2013 sobre els germans Dolset, que estaven enfrontats al Grup Planeta. El que proposa l’informe és “conèixer les seves debilitats/irregularitats”, “anticipar-se als seus actes proporcionant un ampli caudal informatiu que permeti l’adopció de les accions legals pertinents” i “generar desconcert i/o desconfiança amb el seu cercle més íntim amb contínues maniobres de desconcert”.\nEl que es desconeix és qui va fer l’encàrrec. Un informe de la Policia Nacional diu que no hi ha rastre de pagaments pels treballs. Villarejo va assenyalar a Casals a la declaració judicial a la que ha tingut accés Vozpópuli: “Em va dir que tenia problemes amb aquestes persones (els germans Pérez Dolset) perquè havien estat socis”, va declarar Villarejo, que també va apuntar a un interès de fer-li “un favor” tenint en compte les relacions que tenia el director de La Razón: “Quan només figurava com a editor, tots sabíem del seu pes específic”.\nA més, al document s’inclou una descripció inicial en la que s’intueix que Villarejo actuava per una empresa i no per un particular: “Com a conseqüència de desavinences mercantils que puguin acabar als tribunals, K (el client) ha patit una premeditada estratègia d’assetjament i desgast, unit al risc de que per part de DOL (els germans Dolset) s’activarà una campanya d’atacs des de tots els fronts: econòmic, social, jurídic, mediàtic, etc, que encara quan en un principi es poden limitar només a l’empresa, podria assolir-la també als seus principals directius des del punt de vista personal”.\nSegons les primeres conclusions, els moviments dels Pérez Dolset “poden tenir com a objectiu, perjudicar de manera greu i gratuïta el prestigi de K i amb ell, aconseguir per DOL unes excepcionals condicions en l’actual relació contractual.”\nD’altra banda, cal remarcar que sobre els germans Dolset inclou dades personals, familiars o de les seves empreses. L’estudi preliminar inclou un apartat anomenat “Pla d’Actuació”, on els acusa de dubtosa moralitat pel seu “us sistemàtic de detectius privats en cada ocasió que sorgeixen les mínimes desavinences en els negocis on intervenen”.\nL’informe també indica que “un breu moviment de penetració en el seu entorn personal ha permès avaluar en certa mesura la seva estratègia, carregada de tic de complexos de superioritat amb una excessiva càrrega d’autoestima i certes conductes sociòpates”.\nEl programa de Junts aposta perquè Europa faciliti un referèndum “acordat i vinculant”


«Potser no és lícit usar la violència, però a vegades és comprensible» - Diari de Girona\nTERESA SAGRERA I RAMON GASCH · Autors de «Sal roja»\n«Potser no és lícit usar la violència, però a vegades és comprensible»\nTeresa Sagrera i Ramon Gasch han escrit a quatre mans «Sal roja», la història d'en Miquel, a qui les tropes borbòniques maten la família durant la guerra de Successió, a Cardona, i s'allista als miquelets per buscar venjança\nalbert soler girona 26.03.2019 | 01:10\nÉs prudent, en aquests moments, sollevar Catalunya contra els borbons?\nMmm... comencem forts, eh?\nAixí la resta ja va de baixada.\nAquesta de la guerra de Successió no els l'hem perdonada mai, als Borbons. Continuem estant... no diríem que en peu de guerra perquè no queda bé, però és una espina clavada que no els hem perdonat.\nSe'ns ha explicat bé, aquella guerra de Successió?\nQuan se'n va commemorar el tricentenari hi va haver molta publicació històrica per part de professionals, o sigui que Déu-n'hi-do. Potser és cert que anteriorment no se n'havia parlat prou ni se l'havia explicat bé, però darrerament se n'ha fet força divulgació. I per a tots els gustos.\nLa guerra és només una lluita de poder. La pitjor part sempre se l'endú el poble, els de baix. Això era així abans i ho és ara, és un clàssic de totes les guerres. Però a la guerra de Successió les dones també hi eren.\nI a totes les guerres, sospito.\nExactament. A les guerres en general, de qui menys es parla és dels de baix, i dins d'aquests, de les dones encara menys.\nEn algunes ocasions és lícit utilitzar la violència?\nPotser no és lícit, però és comprensible. Som molt partidaris de la pau i de les bones maneres, no ens agrada gens ni mica la violència. Però depèn en quines situacions és comprensible. La violència potser no és justificable, però si et poses a la pell de qui està patint una situació determinada, la pots comprendre\nLa desesperació arriba a transformar les persones?\nSí, absolutament. Les situacions que viu una persona, poden fer que canviï la seva manera de veure el món i de comportar-se.\nLa venjança soluciona res?\nSegurament no resol gran cosa, no. Però estem allà mateix, la venjança la mou el dolor, i el dolor és cec, no és racional. El dolor trasbalsa qui el pateix i fa que actuï per impuls, no racionalment.\nHan tingut mai ganes de venjar-se d'algú?\nEn aquests moments, no (riuen). Però coneixem aquesta sensació. A qui més deteriora l'ànsia de venjança és a qui la pateix.\nCatalunya és pacífica o violenta?\nJa sabem que és un estereotip, però en general els catalans som gent prou raonable i prou tranquil·la. Però és molt significatiu que ens representi el ruc català, un animal molt tranquil·lot, però que quan s'atura no hi ha manera que es mogui ni un dit. Potser aquesta és la manera de ser dels catalans.


Pla de l'Esport Escola Sant Vicenç: Una autèntica campiona...\nUna autèntica campiona...\nQuè hi veieu darrera aquesta imatge?\nSegurament molts hi veieu a l'Alba i la Mar, dues de les nostres dinamitzadores del Pla de l'Esport -alhora que atletes del cros escolar- amb un trofeu entre mans...\nNo és un trofeu qualsevol, és el de primera classificada del Cros de Sant Fruitós! Què fàcil escriure-ho i què difícil aconseguir-ho!\nPerò no és això el que volem destacar d'aquesta fotografia...\nMés enllà del podi aconseguit i de l'èxit d'arribar al capdavant de tothom (cosa que la Mar ja ha fet en tres ocasions aquesta temporada), hi ha l'amistat de dues noies a qui l'esport uneix des de ben petites.\nL'Alba sosté el guardó de la seva amiga amb l'orgull de qui sap té una veritable campiona dins i fora dels circuits de cros.\nI és que, el que realment fa que la Mar sigui una GRAN esportista no són els seus 6 podis de 7 curses disputades, sinó la seva HUMILTAT. A ella no li agrada "xulejar" dels seus èxits. Simplement corre i ho comparteix amb els qui més estima.\nProveu de demanar-li després d'una gran cursa on hagi fet podi, com ha anat... La seva resposta sempre serà: "BÉ". I somriurà! Encara que hagi quedat la primera!!!\nDarrera la seva rialla, mai et dirà que ha guanyat!\nLa Mar simplement disfruta de la cursa i recull amb senzillesa el premi que li correspon. I el comparteix ràpidament com si li cremés a les mans, com aquell qui reconeix que no és el guardó el que la fa feliç sinó l'haver gaudit d'una carrera on el seu esforç s'ha vist recompensat alhora que és conscient que ha fet contenta a molts altres. I entre aquests, hi som nosaltres!\nDes del Pla de l'Esport de l'Escola Sant Vicenç no volem deixar passar l'oportunitat de felicitar a tots els i les atletes que setmana rera setmana llueixen amb orgull el logo de la nostra escola arreu del Bages.\nPerò si ens ho permeteu, avui volem felicitar especialment a la nostra campiona.\nPer les teves grans curses, però sobretot, per ser com ets: Enhorabona Mar!\nPublicat per Escola Sant Vicenç a 3:16\nEtiquetes de comentaris: alumnes, cros, dinamitzadors\nCardona en imatges...\nLa temporada de cros a la recta final... Ara, Cardona\nSantpedor en imatges...\nUn més... Ara, Santpedor!\nSant Fruitós en imatges...\nTornem-hi... El 2016 el comencem a Sant Fruitós\nTema Finestra d'imatges. Imatges del tema creades per spxChrome. Amb la tecnologia de Blogger.


La manresana Del Hoyo també farà les Amèriques - Regió7 :: El Diari de la Catalunya Central\nLa manresana Del Hoyo també farà les Amèriques\nLa saltadora de l'Avinent ha estat becada per una universitat de Califòrnia i segueix les passes de cinc atletes bagencs en tres anys\nredacció | manresa 20.08.2015 | 07:44\nLa saltadora de l'Avinent Manresa Emília del Hoyo serà la sisena bagenca en els últims tres anys que començarà una aventura personal i esportiva als Estats Units. L'atleta manresana ha estat becada per la California State University, a Sacramento, per compaginar estudis i entrenaments.\nEl fet de poder preparar-se als Estats Units és important per als atletes de casa nostra, sobretot per l'experiència vital i també acadèmica que suposa. El sistema universitari dels Estats Units permet compaginar estudis i esport, ja que la competició es troba arrelada a tot el territori i les proves omplen estadis de 30.000 espectadors. Els resultats que s'hi aconsegueixen, però, no sempre són els desitjats.\nAixí doncs, ara mateix hi ha una vintena d'atletes catalans gaudint d'aquesta experiència, però la majoria no han arribat a assolir una gran millora en el rendiment.\nAixí, a tall d'exemple, entre tots els exiliats als Estats Units, només el lleidatà Arnau Erta, que ha fet un millor temps de 13.73 en els 110 metres tanques, i la saltadora barcelonina Clàudia Garcia, que ha aconseguit 1,90 metres en alçada, han fet un gran avenç en les seves marques. Tot i els resultats, però, la diferència de nivell en la preparació del sistema universitari espanyol respecte del nord-americà provoca que molts prefereixen creuar l'Atlàntic.\nPrecedents de tot tipus\nLa primera atleta bagenca que va afrontar una aventura d'aquest tipus va ser la santjoanenca Meritxell Soler, a l'Augustana College de Sioux Falls, a Dakota del Sud. Ella ja hi ha acabat l'experiència amb un graduat en biologia i una bona millora en la seva marca.\nL'estiu passat va ser quan es va produir el desembarcament més gran. D'aquesta manera, la surienca del Barça Alba Casanovas va anar a la West Texas A&M University; el manresà del mateix equip Albert Martínez va ser becat per la Riverside City College; la navarclina Núria Tió, de l'Avinent, va aterrar a la University of California Berkeley i, finalment, l'obstaculista manresà Oussama Chouati va anar a la University of Maryland Eastern Shore. Tots quatre hi continuaran els seus estudis durant el proper curs.\nCollege de Sioux Falls\nManresa Emília del Hoyo


VALLADA City: L'anacronisme de l'educació i el canvi\nnostres fills, els nostres nets, el futur i el present, per a unes necessitats del passat. El resultat, ja l'he exposat i és ben patent.\nEl canvi no vindrà, el canvi s'ha de promoure. Hem de preparar els xiquets per a un món actual, per a un futur sostenible. S'ha de promoure l'autonomia i la creativitat en lloc d'impulsar educacions basades en vells patrons que no s'adapten a les necessitats actuals i futures de la nostra societat.\nZygmunt Bauman també m'ha fet reflexionar, amb la seua concepció de la modernitat líquida. Tot el que abans tenia importància, les coses que duraven han esdevingut molt volàtils. Actualment no tenim mecanismes adequats per tal de donar un valor a la la informació que posseix cadascú, de manera només es té en compte la rellevància momentània d'aquesta. Així doncs és com qualsevol mercancia més al sistema capitalista un producte que s'oferta per satisfer una demanda. Però això és molt nociu i no durarà, i no ha de durar perquè sinó ens perjudicarà d'una forma a la que potser no podrem posar remei.\nEl valor de l'educació, doncs, ha canviat moltíssim en molts sentits i per tant també ha de canviar l'escola. No és lògic que una institució com l'escola no estiga adaptada a les vertaderes necessitats i a més no és sa per a la societat que l'escola només produisca en funció del sistema econòmic, perquè per molt que ho afirmarà Adam Smith, el sistema no s'autorregula ( si fora així tots tindriem treball, QUE BÉ!) i la demanda en la majoria de llocs supera a la oferta, i si no que liu pregunten a tots els que estan aturats.\nEl canvi és cosa nostra i nosaltres l'hem de ficar en marxa i demostrar-nos que és possible.\nAdjunte el programa Redes que he citat on Punset entrevista a Ken Robinson. El recomane, ens fa aprofundir en les perspectives que tenim i també en la visió.\nVALLADA CITY 26 d’abril de 2011 a les 19:15\nHem modificat el format de la teua entrada perquè no estava ben distribuïda.\nTambé hem canviat el tamany del vídeo, ja que era massa gran i tapava part dels comentaris de la columna de la dreta (deu de tindre una amplària màxima de 450 px).\nCol·laboradors, feu ús del botó "Vista Prèvia" abans de la publicació final, gràcies.


L’alumnat de l’escola Puig de les Cadiretes i de l’escola Lacustària participen al Ple Infantil - Ajuntament de Llagostera\nEls alumnes de 5è de l’escola Puig de les Cadiretes i de l’escola Lacustària han participat en el Ple Infantil que ha tingut lloc aquest matí. Enguany el ple s’ha portat a terme de forma virtual i s’ha emès en directe a través del Canal YouTube de l’Ajuntament. Prèviament a la celebració del ple, els infants han treballat la seva preparació a partir d’un dossier informatiu i de les activitats proposades pels seus mestres. A més, aquest any han fet una visita a l’Ajuntament per conèixer una mica d’història de l’edifici, veure la Sala de plens in situ i conèixer-ne algunes curiositats.\nAl Ple Infantil hi ha Toni Navarro, alcalde de Llagostera; Sílvia Fà, regidora d’Educació, Joventut i Esports; Enric Ramionet, regidor de Cultura i comunicació; i els regidors a l’oposició, Pilar Aliu i Àlex Maqueda.\nPer començar, l’alcalde ha donat la benvinguda a tothom i un portaveu de cada escola ha explicat de quina manera han preparat i triat les propostes que els regidors infantils han exposat. Entre les diverses propostes hi ha hagut la demanda d’una font al parc de la tirolina, posar semàfors en alguns punts de circulació complicada a Llagostera, fer una setmana gastronòmica amb un concurs de cuina, millorar la cobertura WIFI de l’Ajuntament perquè arribi a tot el poble, que els cotxes propietat de l’Ajuntament siguin elèctrics o crear una zona segura d’entrenament de parkour, entre altres.\nPodeu recuperar el Ple Infantil en el següent enllaç.


Projecte: Eixamplem diversitats | Teixim xarxes contra els esteotips\nEixamplem diversitats és una iniciativa que busca conscienciar i implicar l’alumnat, el professorat i les famílies de les escoles de l’Eixample en la prevenció del bullying LGTBIfòbic i en el respecte i la defensa de la diversitat de gènere, sexual, afectiva i familiar així com promoure la coeducació i l’equitat amb la participació de tota la comunitat educativa.\nPer fer-ho, s’han dinamitzat sessions formatives amb l’entorn educatiu, tallers de sensibilització amb els grups-classe de 5è i 6è de primària i accions artístiques col·lectives realitzades per l’alumnat.\nLes accions dutes a terme han contribuït a prevenir l’assetjament, les violències de gènere i l’LGTBIfòbia en l’àmbit escolar així com a promoure la coeducació i l’equitat amb la implicació de tota la comunitat educativa.\nAquest projecte ha estat triat per la ciutadania a través de la prova pilot de pressupostos participatius Dóna forma a l’Eixample, dins l’àmbit Campanyes i activitats contra la violència masclista i LGTBI (més informació a www.decidim.barcelona). L’ha impulsat el Districte de l’Eixample i l’han dinamitzat Trama SCCL i Laboratorio Malaka.\nAdjunt trobareu el dossier i la memòria audiovisual del projecte.\n*Eixamplem diversitats, ha estat possible gràcies a la participació de les comunitats educatives del Col·legi Immaculada Concepció, Dominiques de l'Ensenyament, Escola de la Concepció, Escola dels Encants, Escoles Griselda i Escola Sagrada Família.\nACCIONS ARTÍSTIQUES REALITZADES PER L'ALUMNAT\nAl llarg dels tallers, l’alumnat ha descobert el paper de l’art i la cultura en la transformació de la societat i ha explorat diferents formats artístics. Amb l’acompanyament del professorat, els infants han realitzat creacions col·lectives a través de les quals han pogut expressar la seva pròpia visió sobre els continguts treballats.\nMitjançant relats, dibuixos, cartells, murals, representacions teatrals i peces audiovisuals, han denunciat les discriminacions masclistes i l’LGTBIfòbia, han reivindicat l’equitat i la diversitat de gènere, sexual i afectiva i han contribuït a sensibilitzar el conjunt de l’escola.\nEscola Dominiques de l'Ensenyament\nDownload Dossier_eixamplem_diversitats.pdf (1.73 MB)\nTejiendo alianzas: Puntos en común entre los feminismos y el teatro de las oprimidas\nCatàleg creadores de Gràcia Projecte Minerva


El Consorci promourà un programa formatiu pilot vinculat a la Indústria 4.0\nInici > El Consorci promourà un nou programa formatiu per impulsar els nous perfils professionals\nAquest projecte formatiu pilot permetrà als estudiants formar-se en les competències clau de la Indústria 4.0.\nEl Consorci de Formació Professional d’Automoció està impulsant diversos projectes en aquest 2021. Un d’ells permetrà la creació d’un nou programa formatiu pilot en col·laboració amb el Clúster de la Indústria d’Automoció de Catalunya (CIAC) i Eurecat Centre Tecnològic. Així doncs, d’aquest projecte naixerà el Programa de Futur Digital de l’Automoció: Tendències disruptives del sector (PFDA). Aquest itinerari tindrà l’objectiu de formar professionals preparats per a les noves tendències tecnològiques de la Indústria 4.0.\nL’itinerari tindrà sis mòduls relacionats amb la Indústria 4.0. Amb una modalitat Blended Online, combinarà l’autoformació tutoritzada amb activitats presencials. Estarà especialment orientat a operaris i tècnics d’empreses relacionades amb l’automoció. Amb un enfocament molt pràctic, el Programa de Futur Digital de l’Automoció: Tendències disruptives del sector estarà especialment dissenyat per generar una ocupació de qualitat i amb un alt valor afegit. A més, cal destacar que aquest programa pilot està 100% subvencionat pel Consorci de Formació Professional d’Automoció i, per tant, no té cap cost pels participants.\nUn programa pilot estructurat en 6 mòduls relacionats amb la Indústria 4.0\nAixí doncs, el Programa de Futur Digital de l’Automoció: Tendències disruptives del sector tindrà un itinerari format per sis mòduls formatius. En aquests mòduls, l’alumnat obtindrà coneixement sobre les principals tendències i tecnologies que conformen la Indústria 4.0. Amb un enfocament principalment pràctic, el programa permetrà als participants assolir les competències que marcaran el present i el futur de l’automoció.\nMòdul 1 – Tecnologia, talent i transformació a l’era digital (1 setmana).\nMòdul 2 – Intel·ligència Artificial i tecnologia de dades (6 setmanes).\nMòdul 3 – Tendències de producte i servei (5 setmanes).\nMòdul 4 – Materials avançats (4 setmanes).\nMòdul 5 – Sistemes intel·ligents per a la manufactura (10 setmanes).\nMòdul 6 – Mobilitat elèctrica i sostenibilitat (5 setmanes).\nVols consultar tota la informació sobre aquest programa pilot?\nUna formació dissenyada a partir de les necessitats de l’automoció\nAquest projecte pilot neix amb la finalitat de cobrir les necessitats formatives detectades a l’estudi Competències i necessitats formatives del sector de l’automoció a Catalunya. Així doncs, la nova formació promoguda pel Consorci ha estat especialment dissenyada per adaptar-se a les necessitats reals de les empreses. La seva finalitat serà la d’acompanyar l’automoció en el seu procés d’adaptació i transformació digital.\nEl nou programa també permetrà als participats desenvolupar competències i aptituds en àmbits de coneixement clau per la transformació de la indústria. Això permetrà, alhora, fomentar el lideratge digital intern de Catalunya, empoderant tant als professionals de l’automoció com a les empreses.


“Es veia tot taronja. Semblava que el cel es cremava” | Catalunya | EL PAÍS Catalunya\n“Es veia tot taronja. Semblava que el cel es cremava”\nPànic i incertesa entre els veïns d'Igualada pel núvol tòxic\nIgualada 12 FEB 2015 - 20:11\tCET\nEfectius dels Bombers i dels Mossos a Igualada. ALBERT GARCIA\nAquest matí, cap veí d'Igualada (Anoia) entenia què passava al cel. Un núvol extens i espès s'havia aturat i tapava completament la zona industrial del polígon de les Comes. No era gris, ni tampoc portava vapor d'aigua. Brillava com el foc a la part alta del cel i anava carregat de gasos tòxics.\n"Es veia tot el cel ben taronja, semblava que s'hagués calat foc, era una cosa raríssima, no entenia d'on havia sortit. No sabia res, tot just havia sortit al carrer a les nou del matí per anar a la feina, que queda just al polígon", explica la Teresa, una veïna de la zona que ha vist el núvol tòxic abans que ho expliquessin a les notícies. "Quan he arribat a l'edifici he vist els policies amb màscares que paraven els cotxes, caminaven i he començat a espantar-me. A dins m'han dit que no podia sortir ni tampoc obrir cap finestra. Hi havia molta incertesa. Ens ho han pintar tot tan negre, que hem tingut por de ser allà."\nCap a les onze del matí, els bombers de la Generalitat de Catalunya i Protecció Civil han obligat els ciutadans a confinar-se a l'interior d'allà on fossin després de confirmar el risc que implicava el núvol d'àcid nítric i sulfur ferri, originat per una explosió en un magatzem químic de la zona industrial. Prop de 60.000 persones residents als municipis d'Igualada, Jorba, Òdena, Vilanova del Camí, Santa Margarida de Montbui, i després també, Sant Martí de Tous, han estat advertides de l'estat d'emergència quan les autoritats han activat el pla Plaseqcat, el protocol que es posa en marxa davant de situacions de perill en el sector químic.\n“Quan he vist les notícies i m'he assabentat del que passava, no m'ha ni passat pel cap moure'm de casa. El núvol feia por i no he obert ni una finestra”, relatava una àvia des de la porta de la seva finca, propera a l'explosió.\nCap al migdia, els voltants del polígon han quedat deserts. Els cotxes no circulaven pel carrer, les finestres de les cases estaven tancades i moltes persianes es veien abaixes. Eren poques les persones que es veien caminant i, si ho feien, es tapaven la cara, el nas o la boca amb mocadors o màscares. Per mesures de seguretat, els nens també han quedat retinguts a les escoles a l'espera que les autoritats es pronunciessin.\n"Jo m'he preocupat per les nenes, que no les tenia amb mi. He sabut per les notícies el que passava. Ens hem quedat esperant a casa perquè des de l'escola ens han dit que ens avisarien i, una mica abans de les dues de la tarda, han trucat perquè les anés a recollir. Ara la por ja se n'ha anat, només ha estat un ensurt", explica amb alleujament un pare amb les seves filles des de la porta de l'escola pública Gabriel Castellà, situat a l'avinguda Montserrat.\nA partir de les dues de la tarda la situació ha anat tornant a la normalitat. El sostre de foc ha començat a apagar-se i el cel ha anat agafant el color gris ennuvolat amb el qual s'ha despertat el municipi anoienc. També els veïns han començat a mostrar-se més tranquils després que, a primera hora de la tarda, les autoritats hagin desactivat l'estat d'alerta.\n"Una mica després de les 13 hores, el núvol s'ha començat a moure, ha anat perdent força i color, i tots ens hem anat tranquil·litzant", explica un noi de 30 anys des del carrer Doctor Pujadas. "La majoria hem seguit les precaucions que hem sentit a les notícies i, de mica en mica, la por ha anat passant. Ara tot sembla que està molt més tranquil", explicava el mateix noi quan el rellotge marcava una mica més de les tres de la tarda.


Ràdio Balaguer - El proper diumenge 15 de març, tindrà lloc a Balaguer la catorzena edició del trofeu de gimnàstica rítmica Ciutat de Balaguer. Fins a 350 gimnastes des dels 4 i fins als 18 anys competiran i faran gaudir el públic assistent.\nEl proper diumenge 15 de març, tindrà lloc a Balaguer la catorzena edició del trofeu de gimnàstica rítmica Ciutat de Balaguer. Fins a 350 gimnastes des dels 4 i fins als 18 anys competiran i faran gaudir el públic assistent.\nDes de les 9.30 hores del proper diumenge 15 de març, el pavelló 1r d'Octubre de Balaguer acollirà una competició on noies des de els 4 anys fins als 18 anys d’arreu de la província, del Club Patricia de Lleida, el Rítmica de Cervera, el Gyas de Tàrrega o l’Stil de Mollerussa, acompanyades per la nombrosa representació de l’escola municipal de gimnastes locals de Balaguer, faran d’aquest esport la principal actuació esportiva del cap de setmana; i deixaran que un any més el pavelló municipal es quedi petit, amb entrada gratuïta per tothom que hi vulgui assistir.\nLes més de 350 participants competiran en les modalitats de conjunts en les diferents categories, des de baby’s, pre benjamí, benjamí, aleví, infantil, júnior i sènior; i en les que es mostraran diferents modalitats esportives, amb la gimnàstica rítmica com a principal exponent. A més, hi seran presents les exhibicions d’altres grups, que donaran un toc més emblemàtic. En especial destacar l’actuació del grup de l’Estel, que ja és un clàssic en la representació anual i on el públic es bolca amb la seva actuació.\nPer primer cop, el circuit de Lleida es concentra en una nova iniciativa del circuit escolar, sota la tutela de l’UCEC, Unió de Consells Esportius de Catalunya i amb la voluntat de poder registrar un circuit homogeni i amb bases regulades pels principals clubs de la província i per l’eleva’t nombre de trofeus que s’estan organitzant temporada rere temporada.\n» El tècnic del Barça Femení, el balaguerí Lluís Cortés, és un dels set candidats a emportar-se el guardó com a millor entrenador femení de la temporada 2019-2020\n» El Govern es reuneix amb representants de l'UFEC, INDESCAT, GESTIONA i ADECAF. La consellera Budó els assegura que s’està treballant perquè el sector esportiu pugui reobrir i recuperar una certa normalitat el més aviat possible\n» El sector de l'esport es reivindica com a servei essencial i exigeix solucions: 'Estem a la UCI, necessitem ajudes ja'. L'esport balaguerí també hi ha estat representat\n» L'Àrea d'Esports de la paeria de Balaguer comunica als usuaris d'equipaments esportius la suspensió d’activitats i entrenaments no professionals, el tancament de centres i gimnasos i l'ajornament de les competicions federades entre altres\n» La gran major part dels equips del Grup 5 de la Segona Catalana, entre els quals el Térmens i l'Artesa de Segre, signen un acord per no tornar a la competició mentre duri el toc de queda. La Federació la vol reprendre aquest cap de setmana\n» Diumenge es va iniciar #laCursaMésLlarga de l'AECC Lleida. Actualment, ja són més de 830 les persones inscrites. Encara s'hi pot participar. Les inscripcions continuen obertes fins al 30 d'octubre.\n» La Diputació explica a les federacions esportives el Pla de Foment de l’esport base, femení i inclusiu\n» El C.E. Pedala.cat ha estat present als Campionats de Catalunya d'atletisme a les categories Sub-10,12,14 i 16 que s'han disputat a les pistes d'atletisme de les Basses (Lleida), amb uns grans resultats\n» L'aecc-Catalunya contra el càncer a Lleida organitza un any més la cursa EN MARXA. Aquest any es podrà col·laborar caminant, corrent o anant en bici lliurement entre els dies 25 i 31 d'octubre i penjar la foto a les xarxes socials\n» La Secretaria General de l’Esport i de l’Activitat Física ha emès un comunicat on recorda que la celebració de partits de caràcter amistós suposen una vulneració de les mesures restrictives adoptades pel Procicat\n» L'Ufec anuncia l'aturada de les competicions esportives d'àmbit català durant 15 dies. La mesura afecta encontres federats, escolars o privats, però no els entrenaments\n» La Sentiu O.C. de futbol sala goleja 8 a 1 a l'Alforja en el segon partit de lliga. Victòria també del Comtat d'Urgell en la seva visita al camp dels Pallaresos per 2 a 3.


Fets dels Apòstols 11\n1 Per aquell temps, el rei Herodes\ndecidí de fer mal a alguns membres de l’Església 2 i feu decapitar Jaume, el germà de Joan.\n3 Quan s’adonà que això agradava als jueus, feu detenir també Pere. Eren els dies dels Àzims.\n4 Herodes va manar que fos tancat a la presó i en confià la custòdia a quatre esquadres de quatre soldats, amb el propòsit de fer-lo comparèixer davant el poble després de Pasqua.\n5 Mentre Pere era tancat a la presó, la comunitat pregava a Déu intensament per ell.\nLlavors les cadenes li van caure de les mans,\n8 i l’àngel li digué:\n9 Pere sortí a fora i el seguia, però no s’adonava que això que feia l’àngel era veritat; es pensava tenir una visió. 10 Van passar la primera guàrdia i la segona i arribaren a la porta de ferro que dona a la ciutat. La porta s’obrí tota sola, i ells sortiren i continuaren carrer avall,\ni de sobte l’àngel el va deixar. 11 Llavors Pere tornà en si i digué:\n—Ara veig realment que el Senyor ha enviat el seu àngel i m’ha alliberat de les mans d’Herodes i de tot allò que el poble dels jueus esperava que passés.\n12 Ja del tot conscient de la situació, Pere se’n va anar a casa de Maria, la mare de Joan, conegut amb el sobrenom de Marc.\nAllí hi havia molta gent reunida que pregava. 13 Pere va trucar a la portalada, i una criada que es deia Rode anà a preguntar qui hi havia. 14 Així que reconegué la veu de Pere, de tanta alegria, en comptes d’obrir la porta, va córrer cap dins a anunciar que Pere era fora al carrer. 15 Els altres li van dir:\n—Deu ser el seu àngel.\n—Feu-ho saber a Jaume i als germans.\nDesprés va sortir i se n’anà en un altre lloc.\n18 Quan fou de dia, hi hagué una gran confusió entre els soldats, que es preguntaven què se n’havia fet, de Pere. 19 Herodes el va fer buscar i, veient que no el trobaven, va processar els guardes i donà l’ordre d’executar-los.\nDesprés va baixar de Judea a Cesarea i s’hi quedà per un cert temps.\n20 Herodes mantenia un fort litigi amb els de Tir i Sidó. Com que el proveïment d’aquestes ciutats depenia del rei,\ndecidiren unànimement de presentar-se davant d’ell. Es van guanyar el suport de Blast, el camarlenc reial, i van demanar una solució amistosa. 21 El dia convingut, Herodes, portant el vestit reial, es va asseure a la tribuna i els adreçava un discurs. 22 El poble l’aclamava cridant:\n23 Però de sobte un àngel del Senyor el va ferir de mort, perquè havia usurpat l’honor degut a Déu. Va ser rosegat pels cucs i va morir.\n24 La paraula de Déu creixia i s’escampava.\n25 Bernabé i Saule, un cop acomplerta la seva missió a Jerusalem,\nvan tornar en companyia de Joan, conegut amb el sobrenom de Marc.


Per què Lluís Homar es mereix el Max\nLluís Homar va rebre ahir a la nit el premi Max al millor actor pel seu paperàs a 'Terra baixa', l'obra d'Àngel Guimerà que, amb l'ajuda de Pau Miró, va despullar de fullaraca per convertir-la en un monòleg en el qual l'intèrpret feia tots els papers, de Manelic a Marta. Va estar tres mesos al Borràs i la cosa va anar 'in crescendo', fins al ple final. Un avís: la temporada que ve tornarà.\nAquesta, de fet, és la temporada d'Homar, perquè al 'Terra baixa', hauríem d'afegir 'L'art de la comèdia', l'obra d'Eduardo de Filippo que va dirigir i protagonitzar al TNC, segurament, per mi, la millor obra de la temporada. Un text total que Homar feia seu un text molt incisiu sobre la relació entre el teatre i la política, a on l'actor es preguntava si la cultura era un bé de primera necessitat, si necessitàvem grans teatres de vidre i marbre, si tenia sentit la feina a la qual ha dedicat tota la seva vida. I no ens oblidem de la peça anterior, el 'Terra de ningú' de Pinter, dirigida per Xavier Albertí, on compartia escenari amb Josep Maria Pou. Aquí feia un Sponer deliciós, callat, gairebé immòbil, mans a les butxaques, que expressa tot el que diu amb el gest.\nL'actor es mereix el Max –encara que sigui un guardó de baixa graduació, sovint de criteri difús– per moltes raons. Primer de tot, perquè no fa gaire que ha tornat al teatre. Homar va estar molts anys sense pujar a un escenari. Va picar-li el cuquet del cine i la musa teatral va marxar. Estava cansat de tanta baralleta, sobretot per culpa d'aquells anys difícils, als 90, en què va dirigir el Teatre Lliure.\nEn segon lloc, perquè ens queden pocs actors de raça. I quan dic això vull dir intèrprets que treballin des del ventre i que no tinguin vergonya de mostrar-se a ells mateixos en escena. Em deia Àlex Rigola l'altre dia que estava en contra de la construcció del personatge, que ell volia veritat: "El personatge assumeix les característiques de l'intèrpret, no només físiques, sinó també de pensament, excepte el que es veuen obligats a defensar". Això sembla fàcil i és el més difícil del món. Homar ho fa.\nHomar, en tercer lloc, està ara en disposició d'engegar projectes teatrals en solitari, com les estrelles de Hollywood, en els quals ells munta l'equip i busca finançament. Per 'Terra baixa', va trobar la complicitat de Temporada Alta i ell mateix va posar-hi diners. Això vol dir ser lliure, quant ets un artista que s'ha passat tota la vida en un escenari. El Max pot ser un esperó perquè s'empesqui algun d'aquests projectes totals que mai no l'han atemorit.\nFinalment, hem de reconèixer la generositat de l'actor. Sempre busca complicitats i fins i tot s'atansa a gent que no és de la seva 'colla' –no oblidem que això del teatre va de 'colles'–, com va passar amb 'Terra baixa', on va encarregar-li la dramatúrgia a Miró, dramaturg i director que es troba força lluny dels paràmetres estètics d'Homar. Es van entendre molt bé i la cosa va fluir. Felicitats!


Hotel Torretta Cattolica Itàlia - Ofertes d'hotels amb els MILLORS DESCOMPTES EN LÍNIA\nDescompte a Hotel Torretta\nVia Marconi 82, Cattolica, Cattolica, Itàlia, 47841 - Veure al mapa\nConvenientment situat a Cattolica, Hotel Torretta és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Aquari Li Navi.\nA Hotel Torretta, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, magatzem d'equipatge, aparcament de cotxes, habitació familiar, restaurant.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, balcó/terrassa, telèfon, aparell de televisió LCD/pantalla de plasma a cada habitació. Piscina exterior, solàrium, jardí de l'hotel, són llocs ideals per a relaxar-se després d'un llarg dia. Sigui quin sigui el motiu del seu viatge, Hotel Torretta és una selecció idònia per a la vostra estada a Cattolica.


Entrevistes Isabel-Clara Simó | Associació d'Escriptors en Llengua Catalana\n2. Anglès [Rosina, My Darling]\n3. Alemany [Rosina, My Darling]\nCoberta del llibre Carta al meu nét sobre el nacionalisme.\n—La teva darrera novel·la fins ara era El professor de música. ¿És la primera vegada que el tema musical s'infiltra en la teva narrativa?\n—De cap manera: hi és més present que no sembla, tot i que no pas d'una manera tan evident. Hi faig moltes referències. Recordo que a La veïna cito una cançó de la Marina, "Pirates i bandolers". Hi parlo també d'un compositor francès romàntic, no en recordo ara el nom però sé que en Joaquim Carbó, a causa de la novel·la, se'n va comprar alguns discos. La salvatge és plena de referències a La flauta màgica, fins i tot hi està inspirada estructuralment. Vaig tenir la primera idea d'aquesta novel·la tot veient l'òpera de Mozart al Liceu, i arran d'això vaig començar a estudiar maçoneria [...].\n—Pel que has dit abans, ets mozartiana.\n—Força. Però el meu músic de veritat, per damunt de qualsevol altre, és Bach. Jo escolto Bach contínuament.\n—Bach sí que és l'estructura amb majúscules...\n—I encara més que no pas això. Per a mi, és el compositor total. I d'una atemporalitat absoluta: jo el sento romàntic, de vegades. I també preclàssic. Tot depèn del Bach que agafis. Ara, a mi el que més m'agrada és el Bach coral, sobretot l'autèntic, l'enregistrat amb quatre cors petits. Això ho trobes en poca discografia, perquè costa molt d'interpretar, però llavors és total. De fet, l'única defensa que puc fer de la religió és Bach [...].\n(Miquel Pujadó. "Isabel-Clara Simó, abans i després de conèixer el professor de música". Catalunya música, Revista Musical Catalana, 1999)\n—Podeu fer contes mentre escriviu una novel·la?\n—M'agrada separar-ho. Una cosa no és el farcit de l'altra. Aprofito la pregunta per una vegada més reivindicar la categoria literària del conte, que no és una novel·la curta ni una novel·la de segona. El conte que a mi m'agrada de fer tindria una relació amb un quadre expressionista i una novel·la, no.\n—La Magrana reedita tres novel·les dels vostres inicis. Les heu rellegit?\n—Em fa por rellegir, però no pànic, com a col·legues meus. Et pot agafar un atac d'ego, si les trobes bé, o d'autodestrucció, si no t'agraden. De les tres he rellegit Júlia per transformar-la en obra de teatre. I crec que funciona més la història que la manera d'expressar-la. Però té una frescor que potser no tenen el llibres d'ara. Sigui com sigui, no renego de cap dels meus primers llibres.\n(Lluís Bonada. "La violència inútil". El Temps, 25 de setembre de 1995)\n—Té facilitat per a fabular o li costa?\n—Crec que en tinc. En té tothom que s'ho proposi. I potser hi ha predisposicions innates. Els que ens dediquem a escriure estem tot el dia pensant-hi, i per tant és fàcil que se'ns acudeixin històries. De petita em deien que tenia facilitat, però jo crec molt en el treball i la disciplina a l'hora d'escriure.\n—Escriu amb la mateixa facilitat que fabula?\n—Sí, però quan arribo a la redacció he fet un llarguíssim treball: sóc persona d'esquemes, de documentació prèvia. No improviso, sóc meticulosa. I faig molt a gust tota la preparació perquè ho trobo apassionant. Per exemple, jo estava ficada en una història de la maçoneria, per la lingüística de símbols, i és per aquesta preocupació que se m'acut la història de La salvatge, i aleshores continuo treballant amb els símbols amb molta més il·lusió perquè tinc la novel·la per fer.\n—Vostè va començar a escriure tard.\n—Molt tard, encara que havia fet alguns petits poemes entre els companys valencianistes.\n—De fet, en llegia a la Universitat, no?\n—Vaig tenir la sort de ser de la primera generació que va formar Joan Fuster. Va ser a la Universitat on jo m'assabento que tinc una llengua i un país amb una història molt important. Jo pensava que la meva llengua era només per parlar amb la família. No havia llegit ni una ratlla en la meva llengua. I als 20 anys escric la primera quartilla en català, que era una carta a un amic, amb diccionaris i gramàtiques al costat. La primera cosa que vaig llegir va ser un «Serra d'Or». Portava un gran retard i sense destresa en la llengua no podia escriure.\n(Miquel Alberola. El Temps, 14 de març de 1994)\nLa Isabel-Clara Simó no té temps. Cal dirigir Canigó, fer periodisme, ensenyar en un Institut, ocupar-se dels fills, llegir, escriure…\n–Mai no has pensat en afluixar aquest ritme?\n–A mi el que m'agradaria és estar malalta, al llit, dos o tres mesos. Que bé que hi estaria! Per llegir, per escriure… Això és un plaer! Sí, tinc moments de cansament, de depressió, però habitualment duc un bon ritme de treball. Ara, com que sóc una persona que parla de pressa, que es belluga de pressa, doncs enganyo molt, jo; en realitat sé molt bé la quantitat de ganduleries que m'empesco. Quan tinc tota la família al llit i ja m'han deixat tranquil·la, i el telèfon ja ha parat i s'han acabat els problemes del dia, sovint penso que m'hauria de posar a escriure…\n–Però, estar allò que se'n diu sense fer res, quan hi estàs?\n–Home… Deu minuts, sí, però més… La veritat és que m'avorriria com una ostra. […]\n–Jo he tingut una vida poc interessant… Sóc filla de mestre. El meu pare era un home molt brillant, enormement intel·ligent, que va obrir una acadèmia que ha estat una veritable institució. Tant, que a Alcoi, per iniciativa popular, van fer un homenatge al meu pare i van posar el seu nom a un carrer. Era un home molt humà que va passar-ho molt malament durant el franquisme. Bé, doncs, ja ho veus: resulta que tinc el pare mestre i que és ell qui m'educa. De manera que vaig passar la infància totalment lligada al pare. Ell era anglòfil i brutalment antinazi, i jo, és clar, tenia l'habitació plena de motius anglesos: el rei, el paisatge anglès… També volia ser anglòfila, és clar! Era lògic. L'acadèmia del pare era sota mateix de casa i, de fet, sortíem molt poc al carrer. Recordo haver sortit en rares ocasions. Em penso que era una noia malenconiosa, introvertida, que jugava sola, que llegia, que escrivia des de ben menuda… el noranta per cent de la meva vida era escoltar el pare, a l'acadèmia, a casa, durant les llargues i inacabables tertúlies que també es feien a casa… Era una casa molt del segle passat. Ell va arribar a crear-hi un paradís, un paradís absolut. Quan feia fred al carrer, a casa s'estava bé; quan feia calor, a casa s'estava fresc. És clar, sortir al carrer era topar-se amb la cara de Franco pintada per les parets, aquella imatge sinistra… Recordo que, la primera vegada que vaig anar al cinema, el pare em va dir que abans de la pel·lícula farien el "No-Do" i que hi sortiria Franco. "Per favor, no rigueu –ens va dir–, ni feu cap comentari, perquè hi ha gent que escolta i podem pagar-ho tots". Aquestes coses creaven un clima de por enorme en aquell Alcoi aleshores absolutament feixistitzat, tot i que Alcoi és un poble bàsicament anarquista i obrer, amb una història revolucionària increïble.\n(Jordi Coca. "Isabel-Clara Simó, una passió feliç", Serra d'Or, núm. 273, juny 1982, p. 17-21)


L'Informatiu - La plaça Nova acollirà demà 8 de juliol una nova edició de Fira Estiu\nLa plaça Nova acollirà demà 8 de juliol una nova edició de Fira Estiu\nL’associació de comerciants Els Comerciants organitza aquest dissabte 8 de juliol una nova edició de Fira Estiu, una fira de rebaixes que aquest cop presenta novetats.\nLa més destacada és el canvi d’emplaçament ja que es desenvoluparà a la plaça Nova, “un espai molt acollidor on tot queda molt a prop i ens agrada molt per canviar de zones de la ciutat”, segons afirma el president dels Comerciants, Manel Alcaraz.\nL’horari serà de 17 a 23 hores i durant aquest temps els 22 associats que instal·laran paradeta vendran els seus productes a preus rebaixats. Els sectors que seran presents són roba, sabateria, perruqueria, estètica, joguines, educació, animals, motor, dolços i serveis. Com és habitual, Els Comerciants han dissenyat un programa d’activitats que inclou actuacions de les entitats Mogoda Country i Dansa del Ventre Ghassaly, música a càrrec de DJ Mons, castells inflables, pintacares, jocs gegants, jocs d’aigua i un toro mecànic. El Grup de Joves Diables de Santa Perpètua exhibirà la seva fera i el grup de tabals donarà una audició. Els Comerciants regalaran coca als assistents.\nFi del rasca i guanya\nLa campanya de Primavera dels Comerciants basada en el rasca i guanya ha tornat a ser un èxit entre els establiments i la clientela, segons apunta l’entitat. En aquesta campanya han près part 38 comerços que han distribuit les 6.000 butlletes de les quals 5.400 tenien premi. Els Comerciants regalaven 3.800 descomptes i 1.600 regals directes, entre els quals hi havia deu vals de vint euros bescanviables en els comerços participants de la promoció. Alguns establiments van exhaurir les butlletes durant les dues primeres setmanes. Alcaraz diu que segur que tornaran a fer el Rasca i guanya.\nFoto: L’edició de 2016 de Fira Estiu es va celebrar al passeig de la Florida / L’Informatiu


IB3 | Només el 21% dels metges de les Balears es vacunen contra la grip\nPortada > societat > Només el 21% dels metges de les Balears es vacunen contra la grip\nNomés el 21% dels metges de les Balears es vacunen contra la grip\nLes Illes són la segona comunitat on menys professionals adoptaren aquesta mesura de prevenció el 2017\nLes Illes Balears són la segona comunitat autònoma on manco professionals sanitaris es varen vacunar contra la grip, just després de Ceuta. En concret, només el 21 per cent es vacunaren a la campanya de l’any passat, segons la consultora Statista. El Govern i el Col·legi Oficial de Metges fan una crida a la població perquè es vacunin, com a mesura de prevenció.\nCarme Seguí és la infermera encarregada a Son Espases de vacunar els seus companys sanitaris. L’any passat va posar 962 vacunes. A Son Espases van vacunar-se el 37% dels metges, el 15% dels infermers i el 15% del personal no sanitari.\nLes autoritats al·leguen tres motius perquè els sanitaris es vacunin. Que siguin un exemple per als seus pacients, que s’autoprotegeixin contra la malaltia i, lògicament, que no siguin un focus d’infecció.\nLa Direcció General de Salut Pública considera un benefici comú qualsevol augment en els percentatges de sanitaris vacunats contra la grip, un parer compartit pel Col·legi de Metges de les Balears. Recorda, a més, el consens científic que existeix envers els beneficis de la vacuna contra la grip i assegura que si els sanitaris es vacunen, s’eviten també un bon nombre de baixes laborals per malaltia.


11-08-04 // 20:38h\nDANIEL TITELMAN (CEPAL): «NOSALTRES NO VOLEM CARITAT SINÓ DESENVOLUPAR-NOS PER NOSALTRES MATEIXOS»\nEl representant de la Comissió Econòmica per a l’Amèrica Llatina (CEPAL) i membre de la Comissió Regional de Nacions Unides, Daniel Titelman, ha explicat en el decurs d’una de les sessions del Festival Mundial de la Joventut que els principals reptes dels països en desenvolupament són la pobresa, la desigualtat econòmica i millorar la seva qualitat de vida. En aquest sentit, Titelman ha dit que «la globalització pot ajudar o entorpir en aquests processos».\nTitelman ha destacat efectes positius del món global com són «la globalització dels drets culturals, econòmics i humans». Tot i això, Titelman creu que el problema radica en el fet que «el punt de partida és desigual entre els països globalitzats, no tots els països tenen les mateixes condicions». Titelman ha demanat que l’agenda dels països rics «reculli una visió més àmplia i tingui en compte les necessitats dels subdesenvolupats».\nTitelman ha explicat que el procés actual de globalització es caracteritza per la mobilitat dels processos financers, el comerç i el béns de consum. Titelman ha criticat també que «no hi ha mobilitat en el treball entre països». En aquest sentit, Titelman ha afegit que les institucions globals «han demostrat un insuficient interès pel desenvolupament i per això és necessari un marc regulador d’aquestes institucions».\nEl membre de la Comissió Regional de Nacions Unides creu que els desafiaments actuals més importants són el creixement econòmic i l’increment de la volatilitat del món que en aquest últim cas «provoca incertesa en l’home». En aquest sentit, Titleman ha proposat controlar la volatilitat del capital financer mitjançant regulacions.\nTitelman creu que «són necessaris nous recursos perquè nosaltres no volem caritat sinó desenvolupar-nos per nosaltres mateixos».\n«No parlem de globalitzants i globalitzats sinó que tractem d’arribar al benefici mutu», ha dit Titelman. Per aconseguir-ho el membre de Nacions Unides creu que «cal aconseguir la governabilitat de la globalització i simetria entre països». A més, ha dit Titelman «cal reforçar els drets culturals, socials i econòmics de tots».\nEl doctor en biologia i assessor de la UNESCO en programes mediambientals, Ramon Folch, ha dit que «la joventut és un fenomen passatger, se’ns oblida que hem estat joves i deixem de ser-ho». Folch ha parlat de la situació mediambiental al planeta i ha explicat que «l’escalfament global existeix, però els polítics eviten el tema i diuen que hi ha altres prioritats». Folch ha dit que cada vegada «hi ha més desigualtats, més pobresa i més indiferència i la sostenibilitat pretén lluitar contra aquesta situació». «La globalització econòmica ha de ser sostenibilista, internacional, eficaç i basada en l’equitat».\nFolch ha recordat que «només fa 150 anys que funcionem amb petroli i molts joves presents a la sala podran arribar a veure un món sense petroli perquè aquest s’està acabant». «El problema no és només dels rics sinó que és de tots», ha conclòs Folch.


Days Inn Villa Rica Villa Rica (GA) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nDays Inn Villa Rica195 Commerce Drive, Villa Rica, Villa Rica (GA), Estats Units, 30180 - Veure al mapaBé6,8Basada en39comentarisDays Inn Villa RicaVeure més fotosVista interiorVeure més fotosVeure totes les 24 fotosVeure al mapaParticularitats que li encantaranaire condicionat\nSobre l'allotjamentDescripcióTant si es tracta d'un viatge de plaer com si és de negocis, Days Inn Villa Rica és una elecció d'allotjament magnífica quan visiten Villa Rica (GA). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Pine Mountain Gold Museum at Stockmar Park. Tot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Aquest hotel ofereix nombroses instal.lacions en el lloc per satisfer el més exigent dels clients. Gaudiu de les comoditats d'alta gama com ara televisió de pantalla plana, aire condicionat, calefacció, escriptori, despertador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Days Inn Villa Rica.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatdespertadortelèfonarticles de tocadorempolles d'aigua de cortesiatelevisió de pantalla planaassecador de cabellescriptoriTV satèl•lit/cablecafetera/teteranevera calefaccióservei de planxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.\nAllotjaments a Villa Rica (GA)


Le Mas des Arches Vallon-Pont-d'Arc França - Ofertes d'hotels amb els MILLORS DESCOMPTES EN LÍNIA\n10 Chemin du Planas, Vallon-Pont-d'Arc, Vallon-Pont-d'Arc, França, 07150 - Veure al mapa\nApartment with Pool View Ground Floor\nSi el que està buscant és per un hotel ben situat a Vallon-Pont-d'Arc, no busqui més enllà de Le Mas des Arches. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLe Mas des Arches també ofereix moltes instal.lacions per enriquir la seva estada a Vallon-Pont-d'Arc. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, servei de bugaderia.\nGaudiu de les comoditats d'alta gama com ara calefacció, ventilador, aparell de televisió LCD/pantalla de plasma, cuina americana, nevera per tal de relaxar-vos després d'un cansat dia. L'hotel ofereix meravelloses instal.lacions d'oci com piscina exterior, jardí, esports d'aigua (no motoritzats) que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Le Mas des Arches.\nCal que informeu el Le Mas des Arches de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (17) Parelles (9) Famílies amb infants petits (5) Grups (3)


França allarga quinze dies el confinament i preveu una lenta desescalada | Enric Bonet | París | Política | El Punt Avui\nFrança allarga quinze dies el confinament i preveu una lenta desescalada França allarga quinze dies el confinament i preveu una lenta desescalada França allarga quinze dies el confinament i preveu una lenta desescalada França allarga quinze dies el confinament i preveu una lenta desescalada + França allarga quinze dies el confinament i preveu una lenta desescalada E-mail\nParís - 25 novembre 2020 2.00 h\nUn home observa en una pantalla la intervenció de Macron, ahir des de l’Elisi C. BLUMBERG/EFE.\nFrança allarga quinze dies el confinament i preveu una lenta desescalada França allarga quinze dies el confinament i preveu una lenta desescalada França allarga quinze dies el confinament i preveu una lenta desescalada França allarga quinze dies el confinament i preveu una lenta desescalada França allarga quinze dies el confinament i preveu una lenta desescalada E-mail\n“El punt màxim de la segona onada ja ha passat.” Amb aquestes paraules, Emmanuel Macron va anunciar ahir que França comença a veure la llum al final del túnel de la crisi sanitària. Però la travessia serà llarga. Gairebé un mes després d’haver anunciat el segon confinament, el jove dirigent va comparèixer des de l’Elisi per detallar les restriccions dels pròxims mesos.\nLa quarantena durarà dues setmanes més del previst, fins al 15 de desembre. Tanmateix, els comerços no essencials podran obrir a partir de dissabte, llevat de bars i restaurants. Als francesos els espera una llarga desescalada, que acabarà com a molt aviat el 20 de gener.\nTot i que la situació de la pandèmia ha millorat en les últimes setmanes —el nombre de casos ha disminuït de prop de 48.000 diaris a principis de novembre a 9.155 dimarts—, les autoritats no volen cantar victòria. Ahir a França superaven la barrera simbòlica dels 50.000 morts per la Covid-19. De fet, el govern vol “fer tot el possible” per evitar una “tercera onada i un tercer confinament”, va assegurar Macron. La seva intervenció va tenir almenys el mèrit d’aportar certa claredat en aquests temps d’incertesa. A partir del 15 de desembre, França substituirà l’actual confinament per un toc de queda a partir de les 9 del vespre. Aquella data també podran obrir museus i cinemes, encara que els bars i restaurants no ho faran fins al 20 de gener.\nAmb aquesta llarga desescalada, el govern confia continuar reduint la circulació del virus i evitar repetir els errors del passat. “Des de principis de gener, no es tardarà més de 24 hores entre la realització del test i el seu resultat”, va afirmar el president, conscient que la lentitud amb què es donaven els resultats dels tests al setembre i l’octubre va fer fracassar el sistema de rastreig. La gran esperança, però, per evitar una “tercera onada” és la vacuna. Començarà a subministrar-se a França des de finals de desembre o principis de gener. “Organitzarem una campanya de vacunació ràpida i massiva”, va prometre Macron, que va precisar que no serà obligatòria. Es crearà un consell científic i un altre format per ciutadans per controlar la vacunació.\nLa CE compra vacunes a Moderna\nLa Comissió Europea (CE) aprovarà avui la firma d’un contracte per adquirir “fins a 160 milions de dosis” de la vacuna experimental dels laboratoris Moderna, segons va anunciar la presidenta, Ursula von der Leyen. Aquest és el sisè contracte d’aquest tipus que firma la CE, que ja n’ha subscrit amb Pfizer i BionTech, Sanofi-GSK, Curevac, AstraZeneca i la Universitat d’Oxford i Johnson & Johnson. Brussel·les centralitza la compra de vacunes i entregarà les dosis als estats membres de manera simultània i en funció de la població de cada país.


La V de Barcelona (2) L’ambient als carrers | una mica de tot arreu\nLa V de Barcelona (2) L’ambient als carrers\nPoder donar un tomb per diferents indrets de Barcelona va ser un plaer ja que l’ambient que es va veure i que es va viure no es tornarà a repetir.\nLa gent de la Segarra estàvem al tram 4 o sigui al començament de la pota de la V situada a la Diagonal per tant per anar al centre ens anava perfecte agafar el metro, la línea 4, la verda. Vaig baixar a la plaça Espanya i l‘ambient era del tot festiu. Aquestes imatges corresponen a l‘avinguda Maria Cristina.\nA Caixa Forum hi havia l’exposició del Sorolla i vaig aprofitar per anar a visitar-la. Estava plena de gent que, tot i esperant la cita de la tarda, també havien tingut la mateixa idea.\nCom podeu veure, la samarreta vermella ofereix un bonic contrast amb aquesta gran fotografia del pintor en blanc i negre. Una exposició fantàstica de la que faré un post i recomano visitar.\nTornant al metro, en aquesta zona l’ambient seguia sent magnífic!\nBaixant a la parada del Liceu topaves amb la preciosa Casa dels paraigües que presumia de Diada amb una gran senyera al balcó que dóna el tomb a la façana.\nAl Liceu “El barbero de Sevilla” l’acompanyaven les estelades.\nAnar amb cadira de rodes no és cap inconvenient per afegir-se a la festa. En primer pla, aquest jove, anava fent el seu agost, en aquest cas podríem dir el setembre, venent estelades.\nLa samarreta amb la V va ser la més vista tant en color vermell com en groc. La dels “Pebrots” és ben explícita.\nDe les Rambles cap a la plaça del Pi passant pel carrer Cardenal Casañas la imatge d’aquests dos joves destaca enmig de l’altra gent.\nA la plaça del Pi els esgrafiats d’aquestes bellíssimes façanes estan ben acompanyats.\nA l’entrada de l’església gòtica de Santa Maria del Pi una estelada d’un fons llampant acompanya la de la nena tenyida amb el blau habitual.\nA gent s’asseu per descansar i alguns, ja comencen a treure els entrepans per dinar.\nAquest bar de tota la vida presumeix de senyera.\nLes estelades sovintengen al carrer Petritxol. Al fons, hi espia el campanar de l’església de Santa Maria del Pi, que ara està obert a tots els visitants que hi vulguin pujar. Ofereix unes vistes de Ciutat Vella fantàstiques.\nAl carrer Petritxol les estelades s’enfiles cel amunt.\nA l’arribar a la plaça de la Villa de Madrid la gent amb l’estelada no paren d’aturar-s’hi, passejar, mirar la zona de les excavacions arqueològiques, que fa tan goig, i seure a la gespa per fer un mos. La façana lateral de l’Ateneu ho contempla.\nAl carrer Canuda, la porta d’entrada a l’Ateneu està distreta amb la desfilada contínua i ininterrumpida de vianants, que passen el matí voltant, tot i fent temps, per la seva cita amb la història.\nper unamicadetotarreu a Setembre 15, 2014\n← La V de Barcelona (1) Sortida de Cervera\nLa V de Barcelona (3). L’ambient als carrers (2) →


El dijous acaben les inscripcions a les carreres del diumenge 14 de Picaio Cim Trail | Valencia Extra\nLes inscripcions a les carreres de la segona edició de Picaio Cim Trail, que se celebrarà durant diumenge 14, es tancaran a les 12 hores de la nit del dijous 11 de gener. A més de la pequetrail del dissabte 13, dirigida als més joves, i la marxa a trail i la prova reina del diumenge, s’oferirà activitats com un taller ambiental, la fira del corredor i la projecció d’una pel·lícula per a tota la família. Les activitats que tinguen lloc en el Paratge Natural de La Costera comptaran amb un servei gratuït d’autobusos per al desplaçament. El cap de setmana, no perdes aquestes oportunitats per a participar de la Passió pel Trail!\nA les 12 hores de la nit del dijous 11 de gener es tancarà el període d’inscripció a la marxa a trail d’11 quilòmetres i 500 positius de desnivell, i de la prova reina de 23 quilòmetres i 1350 positius de desnivell. L’eixida de les proves tindrà lloc el diumenge 14 de gener a les 9 hores en el Poliesportiu Municipal, i el registre podrà dur-se a terme en https://sportmaniacs.com/es/services/inscription/ii-picaio-cim-trail.\nEl director de la Picaio Cim Trail, Aitor Nieto, assenyala que «hi haurà molta animació en aquests actes: xaranga, música, barbacoa, entrepà per als corredors, suc… no faltarà la festa al voltant de dos recorreguts espectaculars en la nostra serra Calderona, sense perdre de vista l’emblemàtic mont Picaio».\nNo seran les úniques activitats associades a aquest esdeveniment: el dia anterior a les carreres, el dissabte 13, hi haurà una pequetrail en el Paratge Natural de La Costera a les 10 hores; curses pensades per a xiquets de les categories pipo (de 0 a 6 anys), prebenjamí, benjamí, aleví, infantil i cadet. Els participants recorreran distàncies dels 100 als 2.000 metres i les bosses que els entregaran contindran esmorzar, aigua, fruita i un obsequi. Les inscripcions, gratuïtes, podran completar-se en www.tdpevents.es/picaiopequetrail2018/.\nEl president del Club Esportiu Cor i Muntanya Puçol, Luis Miguel Ordóñez, agraeix el suport de l’Ajuntament de Puçol i les més de 30 empreses que també col·laboren per a realitzar Picaio Cim Trail, «sense oblidar la labor dels voluntaris, que són el verdader motor que permet que la prova es puga dur a terme».\nA més, aqueix dia «es comptarà amb un servei gratuït d’autobús que anirà del Poliesportiu Municipal a La Costera de 9 a 13.30 hores. De 9 a 10, i de 12.30 a 13.30 hores, realitzarà viatges continus que connectaran aquests dos punts. Entre les 10 i les 12.30 seguirà en actiu, encara que cada mitja hora», explica el regidor d’Esports Xavier Alcácer. També es podrà acudir amb bicicleta.\nEl dissabte 13, de 18 a 21 hores, també s’entregarà en l’Espai Jove els dorsals de la marxa a trail i la prova reina del dia següent. Així mateix, es projectarà Déjame vivir, de Kilian Jornet; «una pel·lícula per a tota la família, inclosos els xiquets», afegeix el regidor.\nAl seu torn, tindrà lloc «l’explicació del recorregut, on es trobaran els punts d’avituallament, les zones més tècniques del circuit i, en definitiva, l’exposició de les dades de les carreres del 14 de gener», descriu Xavier.\nLa fira del corredor posarà el passador a la vesprada que servirà de preludi a les grans carreres de la segona edició de Picaio Cim Trail. «Animem a la ciutadania a acudir als actes i participar de la Passió pel Trail», finalitza l’edil.